
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 15 

13 Ιανουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καν. (Ε.Κ.) 797/04. Υλοποίηση του τριετούς προγράμ¬ 
ματος βελτίωσης της παραγωγής και εμπορίας των 
προϊόντων της μελισσοκομίας 2005, 2006 και 2007. 1 
Παράταση για ένα επί πλέον χρόνο της μείωσης του 
ελάχιστου ορίου απαλλαγής των ασφαλιστικά κα- 
λυπτομένων από τον ΕΛ.Γ.Α. ζημιών, για τους πα¬ 
ραγωγούς οι οποίοι δεν είναι εγγεγραμμένοι στο 
Μητρώο Αγροτών και Αγροτικών Εκμεταλλέυσεων 


(Μ.Α.Α.Ε.). 2 

Σύσταση αμιγούς δημοτικής επιχείρησης με την επω¬ 
νυμία «Δημοτική Επιχείρηση Ανάπτυξης Δήμου Βε- 
ντζίου» και διακριτικό τίτλο «Δ.Ε.Α. Βεντζίου» στο 
Δήμο Βεντζίου Νομού Γρεβενών. 3 


Τροποποίηση της συστατικής πράξης της αμιγούς δη¬ 
μοτικής επιχείρησης με την επωνυμία «Δημοτική 
Επιχείρηση Τοπικής Ανάπτυξης Δήμου Γόργιανης» 
(Δ.Ε.Τ.Α. Γόργιανης) του Δήμου Γόργιανης Νομού 


Γ ρεβενών. 4 

Σύσταση Νομικού Προσώπου του Δήμου Μουδανιών 
με την επωνυμία Σχολική Επιτροπή Ενιαίου Λυκείου 

Ν. Μουδανιών. 5 

Τροποποίηση ιδρυτικής Πράξης της Σχολικής Επιτρο¬ 
πής 1ου και 2ου Γυμνασίου Ν. Μουδανιών. 6 


ΑΠΟΦΑΣΕΙ Σ 

Αριθ. 243942 (1) 

Καν. (Ε.Κ.) 797/04. Υλοποίηση του τριετούς προγράμμα¬ 
τος βελτίωσης της παραγωγής και εμπορίας των προϊ¬ 
όντων της μελισσοκομίας 2005, 2006 και 2007. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου Ιπαρ. 1,2και3τουΝ. 1338/1983 «Εφαρ¬ 


μογή του Κοινοτικού δικαίου» (Α'34), όπως τροποποιήθη¬ 
κε με το άρθρο 6 του Ν. 1440/1984 (Α'70) «Συμμετοχή της 
Ελλάδος στο κεφάλαιο, στα αποθεματικά και στις προ¬ 
βλέψεις της Ευρωπαϊκής Κοινότητας Άνθρακος και Χάλυ- 
βος και του Οργανισμού Εφοδιασμού ΕίΙΒΑΤΟΜ» και το 
άρθρο 65του Ν. 1892/1990 (ΑΊ01). 

β) Του άρθρου 22 παρ. 3 του Ν. 992/1979 «Περί οργα- 
νώσεως των Διοικητικών Υπηρεσιών δια την εφαρμογή 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (Α/280) σε συνδυασμό με το 
άρθρο33του Ν. 2538/97 (Α/242) όπωςτροποποιήθηκε και 
συμπληρώθηκε με το άρθρο 33 Ν. 3147/2003 «Ρύθμιση 
θεμάτων αγροτικής γης, επίλυση ζητημάτων αποκατα- 
σταθέντων αποκαθισταμένων κτηνοτροφών και άλλες 
διατάξεις (Α/135). 

γ) Του Ν. 1558/1985 «Κυβέρνηση και Κυβερνητικά όρ¬ 
γανα» (Α/137) και ειδικότερα του άρθρου 29Α, όπως αυτό 
προστέθηκε με το άρθρο 27 του Ν. 2081/1992 (Α/154), 
ρύθμιση του θεσμού των Επιμελητηρίων, τροποποίηση 
διατάξεωντου Ν. 1712/1987, για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις και τροπο¬ 
ποιήθηκε από το άρθρο 1, παράγραφος 2α του Ν. 2469 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38) 

δ) Του Ν. 2362/1995 (Α'247) «περι'Δημόσιου Λογιστικού». 

ε) Των άρθρων 13 μέχρι και 29 του Ν. 2637/1998 περί 
«Σύστασης Οργ. Πιστοποίησης Λογαριασμών, Οργανι¬ 
σμού Πληρωμών και ελέγχου Κοινοτ. Ενισχύσεων Προσα¬ 
νατολισμού και Εγγυήσεων...και άλλες διατάξεις» (Α' 
200), όπως τροποποιήθηκαν και συμπληρώθηκαν με το 
άρθρο 4 του Ν. 2732/1999 (Α' 154) και το άρθρο 24 του Ν. 
2945/2001 (Α' 223) «Εθνικό Σύστημα Προστασίας της 
Αγροτικής Δραστηριότητας» και το άρθρο 29 παρ. 1 - 8 
του Ν. 3147/2003 (Α'135). 

στ) Της αριθμ. 389578/2000 (Β' 1470) απόφασης του 
Υπουργού Γεωργίας «περίέγκρισης Κανονισμού Διαδικα¬ 
σίας Πληρωμών του ΟΠΕΚΕΠΕ των ενισχύσεων που βα¬ 
ρύνουν τον Ειδικό Λογαριασμό Εγγυήσεων Γεωργικών 
Προϊόντων (ΕΛΕΓΕΠ). 

ζ) Της αριθμ. 271562/2002 (Β' 1042) απόφασης του 
Υπουργού Γεωργίας «περί εγκρίσεως του ΟΠΕΚΕΠΕ ως 
Οργανισμού Πληρωμής. 






























162 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


η) Του Π.Δ. 81/2002 «Συγχώνευση Υπουργείων Εθνικής 
Οικονομίας και Οικονομικών στο Υπουργείο Οικονομίας 
και Οικονομικών» (Α' 57). 

θ) Του Καν. (Ε.Κ.) 797/2004του Συμβουλίου «περί ενερ¬ 
γειών βελτίωσης των συνθηκών παραγωγής και εμπορίας 
των προϊόντων της μελισσοκομίας» (ί 125). 

ι) Του Καν. (Ε.Κ.) 917/2004 της Επιτροπής «περί λεπτομε¬ 
ρειών εφαρμογής του Καν. (Ε.Κ.) 797/2004 του Συμβουλίου 
σχετικά με ενέργειες στοντομέατης μελισσοκομίας» (Ε163). 

ια) Του Καν. (Ε.Κ.) 1258/1999 «Περί χρηματοδοτήσεως 
της Κοινής Γεωργικής Πολιτικής» (1160). 

ιβ) Του Καν. (Ε.Κ.) 1663/1995 της Επιτροπής για τη θέ¬ 
σπιση λεπτομερειών εφαρμογής του κανονισμού (ΕΟΚ) 
729/1970 του Συμβουλίου όσον αφορά στη διαδικασία για 
την εκκαθάριση των λογαριασμών του ΕΓΤΠΕ. 

ιγ) Του Π.Δ. 402/1988 «Οργανισμός Υπουργείου Γεωρ¬ 
γίας» (Α/187) όπως ισχύει σήμερα. 

ιδ) Της αριθμ. ΥΙ/2004 (ΦΕΚ 513/Β/2004) απόφαση του 
Πρωθυπουργού «Μετονομασία του Υπουργείου Γεωρ¬ 
γίας σε Υπουργείο Αγροτικής Ανάπτυξης και Τροφίμων». 

ιε) Της αριθμ. 14650/ΔΙΟΕ 85/2004 (ΦΕΚ 519/Β/2004) 
απόφαση του Πρωθυπουργού και του Υπουργού Οικονο¬ 
μίας και Οικονομικών για «καθορισμό αρμοδιοτήτων των 
Υφυπουργών Οικονομίας και Οικονομικών» 

2. Το Εθνικό Πρόγραμμα βελτίωσηςτης παραγωγής και 
εμπορίας των προϊόντων της μελισσοκομίας 2005 - 2007, 
που υποβλήθηκε από τη χώρα μας στην Ε.Ε. για έγκριση, 
καιεγκρίθηκεμετηνΟ(2004) 3199/τελικό/26.8.2004 Από¬ 
φαση της Ευρωπαϊκής Επιτροπής. 

3. Το γεγονός ότι από τις διατάξεις της παρούσας προκα- 
λείται δαπάνη σε βάρος του Κρατικού Προϋπολογισμού 
όπως φαίνεται στο σημείο 3 των Γενικών, αποφασίζουμε: 

Εφαρμόζουμε το τριετές Εθνικό Πρόγραμμα βελτίωσης 
της παραγωγής και εμπορίας των προϊόντων της μελισ¬ 
σοκομίας, όπως εγκρίθηκε με την αριθμ. 0(2004) 3199/ 
τελικό/ 26.8.2004 Απόφαση της Ευρωπαϊκής Επιτροπής 
για τα έτη 2005 - 2007 για τις παρακάτω Ενέργειες: 
ΕΝΕΡΓΕΙΑ I: ΠΛΗΡΟΦΟΡΗΣΗ - ΤΕΧΝΙΚΗ ΒΟΗΘΕΙΑ 
Εγκρίνεται συνολική δαπάνη μέχρι ποσού 1.600.000 € 
για τις παρακάτω δράσεις για το έτος 2005: 

Ι.Α: Δίκτυο Κέντρων Μελισσοκομίας (Κ.Μ.) 
Επιχορηγείται μέχρι το 100% των δαπανών λειτουργίας 
των Κ.Μ., τα οποία συμμετέχουν στην εκτέλεση δράσεων 
του Καν. 797/2004. Επίσης επιχορηγείται μέχρι το 100% των 
δαπανών προσωπικού και λειτουργικών εξόδων της Ομο¬ 
σπονδίας Μελισσοκομικών Συλλόγων Ελλάδας, για την πλη¬ 
ροφόρηση και εκτέλεση των δράσεων του Καν. 797/2004. 

Δικαιούχοι: Μελισσοκομικοί - Συνεταιριστικοί Φορείς, 
ΠΑΣΕΓΕΣ, ΟΜΣΕ 

Ι.Β. Ηλεκτρονικό Δίκτυο Μελισσοκομίας - ΜΕΕΙηοί 
Επιχορηγείται μέχρι το 100% των δαπανών για λειτουρ¬ 
γικές δαπάνες του δικτύου ΜΕϋπβί. 

Δικαιούχος: Μ.Α.Ι.Χ. 

Ι.Γ: Εκπαιδεύσεις - Έντυπα 

Επιχορηγείται μέχριτο 100%των δαπανών διοργάνωσης 
και πραγματοποίησης ταχύρυθμων εκπαιδεύσεων των με- 
λισσοκόμων και των στελεχών των Κέντρων Μελισσοκο¬ 
μίας καθώς και της έκδοσης εντύπων (εγκυκλίων, φυλλα¬ 
δίων και λοιπών εντύπων μελισσοκομικού περιεχομένου) 
Δικαιούχος: ΟΓΕΕΚΑ-ΔΗΜΗΤΡΑ 


Ι.Δ.: Εξοπλισμός Μελισσοκομικών Οργανώσεων 
Επιχορηγείται μέχρι 100% της δαπάνης προμήθειας συ¬ 
σκευών, εργαλείων, οργάνων, βιβλίων κ.λ.π., απαραιτή¬ 
των για την αντιμετώπιση μικρών πρακτικών προβλημά¬ 
των σε τοπικό επίπεδο (ψυγεία, ψυκτικοί θάλαμοι κλπ). 
Δικαιούχοι: Μελισσοκομικές Οργανώσεις 
ΕΝΕΡΓΕΙΑ II: ΚΑΤΑΠΟΛΕΜΗΣΗ ΤΗΣ ΒΑΡΡΟΑ 
Εγκρίνεται συνολική δαπάνη μέχρι ποσού 1.650.000 € 
για τις παρακάτω δράσεις για το έτος 2005: 

II.Α: Καταπολέμηση της βαρρόα 
Επιχορηγείται μέχρι 100% η δαπάνη αγοράς εγκεκριμέ¬ 
νων φαρμάκων αντιμετώπισης της βαρρόα. 

Δικαιούχοι: Μελισσοκόμοι 

II. Β: Εξοπλισμός για την αντιμετώπιση της βαρρόα 
Επιχορηγείται μέχρι 100% η δαπάνη για την αντικατά¬ 
σταση των παλαιών και φθαρμένων κυψελών με νέες, που 
θα διαθέτουν ειδικές κινητές βάσεις, οι οποίες θα βελτιώ¬ 
νουν τις συνθήκες διαβίωσης των μελισσών, και θα διευ¬ 
κολύνουν την καταπολέμηση της βαρρόα. 

Δικαιούχοι: Μελισσοκόμοι 

ΕΝΕΡΓΕΙΑ III: ΕΞΟΡΘΟΛΟΓΙΣΜΟΣΤΩΝ ΜΕΤΑΚΙΝΗΣΕΩΝ 
Εγκρίνεται συνολική δαπάνη μέχρι ποσού 1.700.000 € 
για τις παρακάτω δράσεις για το έτος 2005: 

III. Α: Εμπλουτισμός μελισσοκομικήςχλωρίδας 
Επιχορηγείται μέχρι 100% της προμήθειας και φύτευ¬ 
σης μελισσοκομικών φυτών με σκοπό τον εμπλουτισμό 
της μελισσοκομικής χλωρίδας. 

Δικαιούχοι: Μελισσοκομικές Οργανώσεις 
111. Β: Εξοπλισμός για τη ν διευ κόλυ νση των μετακινήσεων 
Επιχορηγείται μέχρι 100% η δαπάνη για την αντικατά¬ 
σταση των παλαιών και φθαρμένων κυψελών με νέες, 
προς διευκόλυνση των μετακινήσεων, ώστε να γίνεται ορ¬ 
θολογική εκμετάλλευση της ανθοφορίας και της μελιτο- 
φορίας, με σκοπό την ποιοτική και ποσοτική βελτίωση της 
παραγωγής αμιγών (μονοανθικών) τύπων μελιού. 
Δικαιούχοι: Μελισσοκόμοι 

III.Γ: Πρόβλεψη έναρξης μελιτοφορίας μελισσοβοσκών 
Επιχορηγούνται οι δαπάνες για την έγκαιρη πρόβλεψη με- 
λιτοφορίας των μελισσοκομικών ζωνών - μελισσοβοσκών. 

Δικαιούχοι: Πανεπιστήμια, Ερευνητικά Ιδρύματα, Δημό¬ 
σιοι και Ιδιωτικοί φορείς. 

ΕΝΕΡΓΕΙΑ IV: ΑΝΑΛΥΣΕΙΣ ΤΟΥ ΜΕΛΙΟΥ 
Εγκρίνεται συνολική δαπάνη για μέχρι ποσού 210.000 € 
για τις παρακάτω δράσεις για το έτος 2005: 
ΐν.Α: Στήριξη εργαστηρίων ανάλυσης μελιού 
Επιχορηγείται μέχριτο 100%των δαπανών αγοράς εξο¬ 
πλισμού εργαστηρίων αναλύσεων μελιού, καθώς και μέ¬ 
χρι το 100% των δαπανών ανάλυσης δειγμάτων μελιού, 
παραγωγών που διαθέτουν μέλι σε εμπορία. 

Δικαιούχοι: Πανεπιστήμια, Ερευνητικά Ιδρύματα, Δημό¬ 
σιοι και Ιδιωτικοί φορείς, παραγωγοί μελιού, φυσικά ή νο¬ 
μικά πρόσωπα ή ομάδες παραγωγών. 
ΐν.Β: Στήριξη λειτουργίας Εργαστηρίου. 

Επιχορηγείται μέχρι το 100% της δαπάνης απασχόλησης 
επιστημονικού προσωπικού για τη λειτουργία εργαστηρίων 
ανάλυσης μελιού των Μελισσοκομικών Οργανώσεων 
Δικαιούχοι: Μελισσοκομικές Οργανώσεις 
ΕΝΕΡΓΕΙΑ V: ΑΝΑΣΥΣΤΑΣΗ ΤΟΥ ΜΕΛΙΣΣΟΚΟΜΙΚΟΥ 
ΚΕΦΑΛΑΙΟΥ 

Εγκρίνεται συνολική δαπάνη μέχρι ποσού 160.000€για 
τις παρακάτω δράσεις για το έτος 2005: 

ν.Α: Στήριξη φορέων πιστοποίησης αυτοχθόνων βασι¬ 
λισσών Επιχορηγείται μέχρι το 100% των δαπανών των 
φορέων που θα πιστοποιούν τις παραγόμενες αυτόχθο- 
νες βασίλισσες. 

Δικαιούχοι: Πανεπιστήμια, ΕΘΙΑΓΕ 
ν.Β: Στήριξη διατήρησης αυτοχθόνων φυλών μελισσών 
Επιχορηγείται μέχρι το 100% των δαπανών αγοράς πι¬ 
στοποιημένων βασιλισσών 
Δικαιούχοι: Μελισσοκόμοι 
ΕΝΕΡΓΕΙΑ VI: ΕΦΑΡΜΟΣΜΕΝΗ ΕΡΕΥΝΑ 
Εγκρίνεται συνολική δαπάνη μέχρι ποσού 80.000 € για 
το έτος 2005: 

Επιχορηγείται μέχρι του 100% των δαπανών ερευνητι¬ 
κών προγραμμάτων που αφορούν: 

- Την ποιότητα των προϊόντων της κυψέλης. 

- Την καταπολέμηση ασθενειών 

Δικαιούχοι: Πανεπιστήμια, Ερευνητικά Ιδρύματα, Δημό¬ 
σιοι και Ιδιωτικοί φορείς. 

ΓΕΝΙΚΑ 

1. Η εφαρμογή, παρακολούθηση, αξιολόγηση και ο 
έλεγχος της υλοποίησης του προγράμματος διενεργείται 
από τη Δ/νση Ζωικής Παραγωγής και ΑΠΑ σε συνεργασία 
με τις αρμόδιες Υπηρεσίες του ΟΠΕΚΕΠΕ, της Γεν. 
Δ/νσης Κτηνιατρικής, της Δ/νσης Πληροφορικής και των 
Δ/νσεων Αγροτικής Ανάπτυξης και Κτηνιατρικής των Νο¬ 
μαρχιακών Αυτοδιοικήσεων. 

2. Οι εντασσόμενοι στο εν λόγω πρόγραμμα δικαιούχοι 
έχουντην υποχρέωση νατηρούντους όρους και τις προϋπο¬ 
θέσεις του προγράμματος για την εκτέλεση μιας ή περισσο¬ 
τέρων δράσεων που θα αναλάβουν. Επίσης έχουν την υπο¬ 
χρέωση να αποδέχονται οποιοδήποτε έλεγχο και υποδείξεις 
από τα αρμόδια εθνικά και κοινοτικά όργανα. Μη τήρηση των 
σχετικών όρων και υποχρεώσεων καθώς και άρνηση ελέγχου 
συνεπάγεται μη καταβολή των ενισχύσεων ή επιχορηγήσεων 
και τυχόν καταβληθέντα ποσά επιστρέφονται ως αχρεωστή- 
τως καταβληθέντα, σύμφωνα με τις διατάξεις του Κώδικα Εί¬ 
σπραξης Δημοσίων Εσόδων (ΚΕΔΕ). 

3. Για την υλοποίηση όλων των δράσεων του προγράμ¬ 
ματος, εγκρίνεται σύμφωνα με την Απόφαση 0(2004) 
3199/τελικό/ 26.8.2004 της Ευρωπαϊκής Επιτροπής, συ¬ 
νολική δαπάνη μέχρι 16.600.000,00 €, για τα έτη 2005, 
2006 και 2007. 

Το 50% της παραπάνω δαπάνης του προγράμματος θα 
βαρύνει τον ΚΑ 5521 του Ε.Λ.Ε.Γ.Ε.Π. 

Το υπόλοιπο 50% της δαπάνης του προγράμματος και 
μέχρι του ποσού των 8.300.000,00 € θα βαρύνει τον προ¬ 
ϋπολογισμό του Υπ. Αγροτικής Ανάπτυξης και Τροφίμων 
και θα καλυφθεί από τον ΚΑΕ 5423 Φ. 29/110. 

Ειδικότερα, για το οικονομικό έτος 2005 εγκρίνεται, 
σύμφωνα με την Απόφαση 0(2004) 3199/ τελικό/ 
26.8.2004 της Ευρωπαϊκής Επιτροπής, συνολική δαπάνη 
μέχρι 5.400.000 €. 

Το 50% της παραπάνω δαπάνης θα βαρύνει τον Κ.Α. 
5521 του ΕΛΕΓΕΠ. 

Το υπόλοιπο 50% της δαπάνης και μέχρι του ποσού των 
2.700.000 € θα βαρύνει τον Τακτικό προϋπολογισμό του 
Υπουργείου Αγροτικής Ανάπτυξης και Τροφίμων και θα 
καλυφθεί από τον ΚΑΕ 5423 Φ29/110. 

Πλέον των ανωτέρω ποσών εγκρίνεται για το έτος 2005 
δαπάνη μέχρι 70.000 € για την κάλυψη των εξόδων κίνη¬ 
σης του προσωπικού των Νομαρχιακών Αυτοδιοικήσεων 
που συμμετέχουν στην παρακολούθηση, αξιολόγηση και 


έλεγχο της υλοποίησης του προγράμματος και τα οποία 
θα καλυφθούν με ισόποση μεταφορά πίστωσης από τον 
ΚΑΕ 5423-Φ29/110 του Τακτικού προϋπολογισμού του 
Υπουργείου Αγροτικής Ανάπτυξης καιΤροφίμων, στον ΚΑ 
2279-Φ086. 

Με ΚΥΑ των Υπουργών Οικονομίας & Οικονομικών και 
Αγροτικής Ανάπτυξης και Τροφίμων καθορίζεται το ετή¬ 
σιο ύψος δαπανών, συνολικά και κατά ενέργεια για τα έτη 
2006 και 2007, καθώς και οι αντίστοιχες δαπάνες του Τα¬ 
κτικού Προϋπολογισμού για τα έξοδα κίνησης του προ¬ 
σωπικού των Νομαρχιακών Αυτοδιοικήσεων που συμμε¬ 
τέχουν στηνπαρακολούθηση, αξιολόγηση καιέλεγχοτης 
υλοποίησης του προγράμματος. 

4. Για μεταφορά ποσών από ενέργεια σε ενέργεια, άνω 
του 20% του προγράμματος βελτίωσης της παραγωγής 
και εμπορίας των προϊόντων της μελισσοκομίας 2005 - 
2007, που υποβλήθηκε από τη χώρα μας στην Ε.Ε. και 
εγκρίθηκε με την 0(2004) 3199/τελικό/ 26.8.2004 Απόφα¬ 
ση της Ευρωπαϊκής Επιτροπής θα ζητείται η έγκρισή της 
τελευταίας. 

5. Με αποφάσεις επίσης του Υπουργού Αγροτικής Ανά¬ 
πτυξης και Τροφίμων καθορίζονται οι λεπτομέρειες 
εφαρμογής, οι δικαιούχοι, η κατανομή των ποσών κατά 
δράση, η μεταφορά ποσών από ενέργεια σε ενέργεια μέ¬ 
χρι του 20% του εγκεκριμένου ανά ενέργεια ποσού του 
προγράμματος, οι όροι και προϋποθέσεις για τη χορήγη¬ 
ση των ενισχύσεων, τα απαιτούμενα δικαιολογητικά πλη¬ 
ρωμής και γενικά κάθε αναγκαίο μέτρο για την υλοποίηση 
του παρόντος προγράμματος. 

6. Η παρούσα απόφαση έχει ισχύ από 1.9.2004 μέχρι 
31.8.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΓΙΩΡΓΟΣ ΑΛΟΓΟΣΚΟΥΦΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 241202 (2) 

Παράταση για ένα επί πλέον χρόνο της μείωσης του ελά¬ 
χιστου ορίου απαλλαγής των ασφαλιστικά καλυπτομέ- 
νων από τον ΕΛ.Γ.Α. ζημιών, για τους παραγωγούς οι 
οποίοι δεν είναι εγγεγραμμένοι στο Μητρώο Αγροτών 
και Αγροτικών Εκμεταλλέυσεων (Μ.Α.Α.Ε.). 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/1985, «Κυβέρνηση και 
Κυβερνητικά Όργανα» (ΦΕΚ Α 137) όπως αυτό προστέ¬ 
θηκε με το άρθρο 27 του Ν. 2081/1992 (ΦΕΚ Α 154) και 
τροποποιήθηκε με το άρθρο 1 παρ. 2α του Ν. 2469/1997 
(ΦΕΚ Α 38). 

β) Του άρθρου 3βπαρ. 1 περ. α και β του Ν. 1790/1988 
(ΦΕΚ Α 134), όπως αυτό προστέθηκε με το άρθρο 5 του 
Ν. 2945/2001 (ΦΕΚ Α 223). 

2. Την υπ’ αριθμ. Υ1/10.3.2004 (ΦΕΚ Β 513) απόφαση 

του Πρωθυπουργού, «Μεταβολή τίτλων Υπουργείων και 
καθορισμός της σειράς τάξης των Υπουργείων». 

3. Την υπ’ αριθ. 217823/14.1.2004 (ΦΕΚ Β 48) απόφαση 
του Υπουργού Γεωργίας σχετικά με μείωση σε ποσοστό 
20% του ελάχιστου ορίου απαλλαγής των ασφαλιστικά 
καλυπτόμενων από τον ΕΛ.Γ.Α. ζημιών για τους παραγω¬ 
γούς οι οποίοι δεν είναι εγγεγραμμένοι στο Μητρώο 
Αγροτών και Αγροτικών Εκμεταλλεύσεων (Μ.Α.Α.Ε.) για 
το χρονικό διάστημα μέχρι 31.12.2004. 

4. Το αριθμ. 22620/2.12.2004 έγγραφο του Οργανισμού 
Ελληνικών Γεωργικών Ασφαλίσεων (ΕΛ.Γ.Α.) - Ν.Π.Ι.Δ. 

5. Την υπ’ αριθμ. 217/11.11.2004 απόφαση του Διοικητι¬ 
κού Συμβουλίου του Οργανισμού Ελληνικών Γεωργικών 
Ασφαλίσεων (ΕΛ.Γ.Α.) - Ν.Π.Ι.Δ. 

6. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
του Νομικού Προσώπου «Οργανισμός Ελληνικών Γεωργι- 
κών Ασφαλίσεων» για το οικονομικό έτος 2005, το ύψος 
της οποίας δεν μπορεί να προϋπολογισθεί. 

Η παραπάνω δαπάνη έτους 2005 θα αντιμετωπισθεί από 
τις εγγεγραμμένες πιστώσεις ύψους 340.000.000,00 Ευ¬ 
ρώ, του Κωδικού Λογαριασμού 67.01.000 του προϋπολο¬ 
γισμού έτους 2005του ΕΛ.Γ.Α. - Ν.Π.Ι.Δ., αποφασίζουμε: 

Παρατείνουμε για ένα επί πλέον χρόνο τη μείωση του 
ελάχιστου ορίου απαλλαγής των ασφαλιστικά καλυπτό¬ 
μενων από τον ΕΛ.Γ.Α. ζημιών, για τους παραγωγούς οι 
οποίοι δεν είναι εγγεγραμμένοι στο Μητρώο Αγροτών και 
Αγροτικών Εκμεταλλεύσεων, για όλους τους ασφαλιζό- 
μενους από τον ΕΛ.Γ.Α. κινδύνους, για τους οποίους δεν 
έχουν αναπτυχθεί αντίστοιχα ασφαλιστικά συμπληρωμα¬ 
τικά προγράμματα από τις ασφαλιστικές επιχειρήσεις και 
τους αλληλοασφαλιστικούς συνεταιρισμούς, που συμμε¬ 
τέχουν στο ετήσιο πρόγραμμα γεωργικών ασφαλίσεων. 
Το ελάχιστο αυτό όριο θα παραμείνει στο 20% και θα έχει 
ισχύ μέχρι και τις 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2005 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 9675 (3) 

Σύσταση αμιγούς δημοτικής επιχείρησης με την επωνυ¬ 
μία «Δημοτική Επιχείρηση Ανάπτυξης Δήμου Βεντζί- 
ου» και διακριτικό τίτλο «Δ.Ε.Α. Βεντζίου» στο Δήμο 
Βεντζίου Νομού Γρεβενών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 ως 284,287 και 291 του 
Δημοτικού και Κοινοτικού Κώδικα (Π.Δ. 410/95), όπως 
ισχύουν. 

2. Τις διατάξεις του άρθρου 29Ατου Ν. 1558/1985 (ΦΕΚ 
137 Α'), όπως προστέθηκε με το άρθρο 27 του Ν. 
2081/1992 (ΦΕΚ 154 Α') και τροποποιήθηκε από το άρθρο 
1 παραγρ. 2του Ν. 2469/1997 (ΦΕΚ38 Α'). 

3. Τιςδιατάξειςτου Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» (ΦΕΚ 107 Α'). 


4. Την αριθ. 25027/9/19.4.1984 (ΦΕΚ 244/Β') Απόφαση 
του Υπουργού Εσωτερικών, όπως αυτή τροποποιήθηκε 
από το άρθρο 5 παρ. 12 του Ν. 2307/1995. 

5. Τη σχετική Οικονομοτεχνική Μελέτη βιωσιμότητας 
της συνιστώμενης Δημοτικής Επιχείρησης. 

6. Την αριθ. 213/2004 απόφαση του Δημοτικού Συμβου¬ 
λίου Βεντζίου με την οποία αποφασίσθτηκε η σύσταση 
αμιγούς δημοτικής επιχείρησης με την επωνυμία «Δημο¬ 
τική Επιχείρηση Ανάπτυξης Δήμου Βεντζίου» και διακριτι¬ 
κό τίτλο «Δ.Ε.Α. Βεντζίου», αποφασίζουμε: 

Συνιστούμε στο Δήμο Βεντζίου του Νομού Γ ρεβενών 
αμιγή Δημοτική Επιχείρηση, με την επωνυμία «Δημοτική 
Επιχείρηση Ανάπτυξης Δήμου Βεντζίου» και διακριτικό 
τίτλο «Δ.Ε.Α. Βεντζίου» ως ίδιο Νομικό Πρόσωπο Ιδιωτι¬ 
κού Δικαίου το οποίο διέπεται από τις διατάξεις των άρ¬ 
θρων 277 ως 284, 287 και 291 του Δημοτικού και Κοινοτι¬ 
κού Κώδικα (Π.Δ. 410/1995). 

Η Επωνυμία της Δημοτικής Επιχείρησης είναι: 

Δημοτική Επιχείρηση Ανάπτυξης Δήμου Βεντζίου 

Ο διακριτικός τίτλος: 

«Δ.Ε.Α. Βεντζίου» 

Έδρα: 

Έδρα της Επιχείρησης ορίζεται το Δημοτικό Διαμέρι¬ 
σμα Κνίδης του Δήμου Βεντζίου, Νομού Γ ρεβενών και τα 
γραφεία της επιχείρησης θα λειτουργούν στο Δημοτικό 
Κατάστημα. 

Νομική Μορφή 

Η επιχείρηση θα λειτουργήσει ως Αμιγής Δημοτική Επι¬ 
χείρηση, σύμφωνα με τις διατάξειςτων άρθρων 277 και επό¬ 
μενα του Δ.Κ.Κ. (Π.Δ. 410/1995) όπως αυτά ισχύουν. Η διάρ¬ 
κεια της επιχείρησης θα είναι 25 έτη, δηλαδή μέχρι το 2029. 

Σκοποί της επιχείρησης 

Κεντρικός σκοπός της επιχείρησης είναι η προώθηση 
της οικονομικής, τουριστικής, πολιτιστικής και κοινωνι¬ 
κή ς α νάπτ υξηςτου Δήμου Βεντζίο υ,ηαξιοποίησητωνφυ- 
σικών πόρων, του ανθρώπινου δυναμικού, των εθνικών 
και ευρωπαϊκών προγραμμάτων. 

Ειδικότεροι σκοποί είναι: 

1. Η σύνταξη, προώθηση και υλοποίηση ολοκληρωμέ¬ 
νου Αναπτυξιακού προγράμματος του Δήμου Βεντζίου. 

2. Η εφαρμογή και καλλιέργεια αθλητικών δραστηριο¬ 
τήτων, με την οργάνωση και λειτουργία αθλητικών τμη¬ 
μάτων. Η λειτουργία καθενός από τα τμήματα αποφασί- 
ζεται κατά περίπτωση από το Δ.Σ. της επιχείρησης και ορ¬ 
γανώνεται με βάση σχετικό κανονισμό. 

3. Η οργάνωση κάθε είδους αθλητικών εκδηλώσεων, ο 
συντονισμός και η στήριξη αθλητικών δραστηριοτήτων 
σε συνεργασία με τους αντίστοιχους τοπικούς φορείς. 

4. Η διοργάνωση και λειτουργία τουριστικών εκπαιδευ¬ 
τικών εκδρομών - δραστηριοτήτων σε συνεργασία με 
αντιστοίχους τοπικούς φορείς η άλλες επιχειρήσεις για 
την επαφή με νέα σπορ που μπορούν να αναπτυχθούν 
(π.χ. Βαΐίίης), ΤΓθΚΚίη9, ποδηλασία βουνού, ορειβασία, 
βοτανική, κ.λπ.). 

5. Η οργάνωση, λειτουργία και διαχείριση επιχείρησης 
τουριστικών υπηρεσιών και εκπαιδευτικών δραστηριοτή¬ 
των του Δήμου Βεντζίου, καθώς και η δημιουργία και δια¬ 
χείριση νέων δραστηριοτήτων, ιδιαίτερα στον τουριστικό 
τομέα (Δημοτικά Αναψυκτήρια, Καταλύματα, Κέντρα 
ιστορίας και Πολιτισμού, Φεστιβάλ και Πολιτιστικά πανη¬ 
γύρια κ.λ.π.) 

6. Την εκπόνηση μελετών, την ανάληψη και υλοποίηση 

πρωτοβουλιών κ.λ.π. για την προστασία του περιβάλλο¬ 
ντος, την ανάπτυξη περιβαλλοντικών ζητημάτων της πε¬ 
ριοχής Βεντζίου, την οργάνωση υποστήριξη - δημοσιο¬ 
ποίηση προγραμμάτων περιβαλλοντικής εκπαίδευσης 
και ευαισθητοποίησης, κ.λ.π. 

7. Η ανάληψη και υλοποίηση τοπικών, νομαρχιακών, πε¬ 
ριφερειακών, εθνικών, και κοινοτικών προγραμμάτων επι¬ 
μορφωτικού, πολιτιστικού, κοινωνικού, αναπτυξιακού, 
ερευνητικού, κ.ά., χαρακτήρα. 

8. Η με αμοιβή ανάληψη εκπόνησης μελετών οικονομοτε¬ 
χνικών, αναπτυξιακών, κ.λ.π, για φορείς της Τοπικής Αυτο¬ 
διοίκησης, καθώς και η διοργάνωση κάθε είδους εκδήλω¬ 
σης ή η ανάληψη κάθε είδους πρωτοβουλίας και δραστη¬ 
ριότητας που εμπίπτει στους σκοπούς της επιχείρησης. 

9. Η μελέτη και κατασκευή έργων υποδομής. 

10. Η ίδρυση και λειτουργία κέντρου κοινωνικής πρό¬ 
νοιας και παροχής υπηρεσιών πρωτοβάθμιας φροντίδας 
υγείας. 

11. Η ίδρυση και λειτουργία Βρεφονηπιακών, παιδικών 
σταθμών και κέντρων δημιουργικής απασχόλησης παι¬ 
διών. 

12. Η ίδρυση και λειτουργία κέντρου πληροφόρησης νέων. 

13. Η υλοποίηση προγραμμάτων προβολής της ευρύ¬ 
τερης περιοχής. 

14. Η ανάληψη της ευθύνης διεξαγωγής της συγκοινω¬ 
νίας μεταξύ των Δημοτικών Διαμερισμάτων. 

15. Η έκδοση τοπικής εφημερίδας και περιοδικών. 

16. Η ίδρυση γραφείου τελετών 

17. Η διαμόρφωση χώρων στάθμευσης 

18. Εκμετάλλευση και αξιοποίηση των Δημοτικών δασών 
- δασικών εκτάσεων και αγρών για πολλαπλές χρήσεις. 

- Βελτίωση Δημοτικών Βοσκότοπων - Δημιουργία τε¬ 
χνητών λειμώνων 

- Δημιουργία πάρκων αναψυχής 

-Ίδρυση Φυτωρίου (εμπορίαΔασικών, Καλλωπιστικών, 
Οπωροφόρων ειδών καθώς & κηπευτικών ειδών) 

- Δημιουργία αναδασώσεων και υλοποίησης αντιστοι- 
χών έργων σε Δημοτικές εκτάσεις 

- Επεξεργασία Δασικών προϊόντων (Επεξεργασία ξυλεί¬ 
ας για την παραγωγή και διάθεση ξύλινων κατασκευών) 

- Συγκομιδή - εμπορία δασικών προϊόντων 

- Δημιουργία λατομείου για τοπικές ανάγκες 

- Εξόρυξη Μαρμάρου και Πετρωμάτων (σχιστόλιθοι, 
μάρμαρα κ.α.) 

-Δημιουργία Σχολής εκπαίδευσης και εκμάθησης όλων 
των ανωτέρω δραστηριοτήτων. 

- Σχεδιασμός - Προώθηση και Διάθεση Βιολογικών προϊ¬ 
όντων σε συνεργασία με συνεταιρισμούς καθώς και προϊ¬ 
όντων χειροτεχνίας. 

19. Η προώθηση πολιτιστικών δραστηριοτήτων, με την 
οργάνωση και λειτουργία πολιτιστικών τμημάτων. Η λει¬ 
τουργία καθενός από τα τμήματα αποφασίζεται κατά πε¬ 
ρίπτωση από το Δ.Σ. της επιχείρησης και οργανώνεται με 
βάση το σχετικό κανονισμό. 

20. Ανάδειξη και καταγραφή όλων των πολιτιστικών και 
αρχαιολογικών μνημείων του Δήμου , (Αρχαιολογικές 
ανασκαφές στη Θέση «Κρεμαστός» Κνίδης - άλλοι αρχαι¬ 
ολογικοί χώροι, Βυζαντινές εκκλησίες κ.α.). 

Δημιουργία μουσείου στο οποίο θα εκτεθούν άλατα ευ¬ 
ρήματα της περιοχής που βρίσκονται εντός και εκτός του 
Δήμου. 


21. Ανάδειξη της πολιτιστικής κληρονομιάς, των ηθών 
και εθίμων, παρέμβαση στα πολιτιστικά δρώμενα, και 
συμμετοχή σε προγράμματα αδελφοποιήσεων περιο¬ 
χών. 

22. Η ίδρυση και λειτουργία γραφείου εγκατάστασης 
και συντήρησης χώρων πρασίνου 

23. Την εκμετάλλευση του Δημοτικού Θεάτρου Παλαιο- 
χωρίου με την οργάνωση πολιτιστικών εκδηλώσεων (συ¬ 
ναυλιών, θεατρικών παραστάσεων κ.λπ.) 

24. Υλοποίηση προγραμμάτων κατάρτισης 

25. Η δημιουργία βιοτεχνίας για την παραγωγή παρα¬ 
δοσιακών προϊόντων 

26. Η παροχή υπηρεσιών καθαριότητας και αποκομιδής 
απορριμμάτων. 

27. Συνεργασία με άλλες Αναπτυξιακές επιχειρήσεις 

Διοίκηση: 

Στην επιχείρηση το Διοικητικό Συμβούλιο είναι επταμε- 
λές (7), αποτελούμενο από πέντε (5) αιρετούς εκπροσώ¬ 
πους του Δήμου, έκτων οποίων ο ένας (1) θα προέρχεται 
από τη μειοψηφία, ένα (1) δημότη και έναν (1) εκπρόσω¬ 
πο κοινωνικού φορέα της περιοχής. Στα μέλη του Διοικη¬ 
τικού Συμβουλίου προστίθεται και ένας (1) εκπρόσωπος 
των εργαζομένων (χωρίς αλλαγή της συστατικής πρά¬ 
ξης) , όταν η επιχείρηση απασχολεί ταυτόχρονα περισσό¬ 
τερους από είκοσι (20) εργαζόμενους με σχέση εργασίας 
συνεχή, μεγαλύτερη του έτους. Η θητεία του Διοικητικού 
Συμβουλίου ακολουθεί τη θητεία του Δημοτικού Συμβου¬ 
λίου και σε κάθε περίπτωση λήγει το αργότερο τρεις μή¬ 
νες μετά την εγκατάσταση του νέου Δημοτικού Συμβου¬ 
λίου. Το Διοικητικό Συμβούλιο διαχειρίζεται και διοικείτις 
υποθέσεις της επιχείρησης, εκτός από τις περιπτώσεις 
που αρμόδιο είναι το δημοτικό συμβούλιο, σύμφωνα με 
τις διατάξεις του Δ.Κ.Κ. και τη συστατική πράξη της επι¬ 
χείρησης. 

Κεφάλαια της Επιχείρησης: 

Για να εξασφαλιστεί η ρευστότητα της επιχείρησης και 
να αντιμετωπισθούν οι λειτουργικές δαπάνες, οι μελέτες 
προώθησης προγραμμάτων, η ιδία συμμετοχή στις εκτε¬ 
λέσεις των έργων, σύμφωνα και με τον προϋπολογισμό 
ο δήμος θα διαθέσει το χρηματικό ποσό των 17.000,00 € 
για αρχικό κεφάλαιο της επιχείρησης το οποίο θα εγγρά¬ 
φει στον προϋπολογισμό του οικονομικού έτους 2005 
(που θα είναι και το έτος που θα ξεκινήσει και η λειτουρ¬ 
γία της Δημοτικής επιχείρησης) και στον Κ.Α. 05/161.9.1. 
Σε περίπτωση που δεν καταβληθεί εντός του 2005 θα εγ¬ 
γράφει νέα πίστωση στο επόμενο έτος. 

Πόροι της Επιχείρησης είναι: 

α) Έσοδα από την άσκηση των δραστηριοτήτων της 
Επιχείρησης 

β) Πρόσοδοι από περιουσιακά στοιχεία της 

γ) Δάνεια, εισφορές, δωρεές. 

δ) Επιχορηγήσεις 

Λειτουργία, διαχείριση και εποπτεία της Επιχείρησης 

Η λειτουργία, διαχείριση και εποπτεία της Επιχείρησης, 
διέπονται από τις διατάξεις των άρθρων 277 και επόμενα 
του Δ..Κ.Κ. (Π.Δ. 410/1995), την Αριθ. 25027/1984 απόφα¬ 
ση του Υπουργού Εσωτερικών, το Π.Δ. 520/1988 και τον 
Ν. 2539/1997. 

Διάλυση της Επιχείρησης: 

Η επιχείρηση διαλύεται: α) Όταν λήξει χωρίς να παρα- 
ταθείη διάρκεια της επιχείρησης, β) Με απόφαση του Δη¬ 
μοτικού Συμβουλίου που λαμβάνεται με την απόλυτη 
πλειοψηφία των μελών του και την σχετική απόφαση του 

Γενικού Γραμματέα Περιφέρειας Δυτικής Μακεδονίας και 
γ) σε περίπτωση πτώχευσης της επιχείρησης. 

Εκκαθάριση της Επιχείρησης: 

Μετά τη διάλυση της επιχείρησης ακολουθεί η εκκαθά¬ 
ριση. Εκτός από την περίπτωση της πτώχευσης, η εκκα¬ 
θάριση γίνεται από εκκαθαριστές που ορίζονται από το 
Δημοτικό Συμβούλιο. Ειδικότερα εκκαθάριση της επιχεί¬ 
ρησης ενεργείται κατά τα οριζόμενα στο άρθρο 4 της 
25027/84 απόφασης του Υπουργού Εσωτερικών. Μετά 
την εκκαθάριση της περιουσίας της επιχείρησης όσα πε¬ 
ριουσιακά στοιχεία απομένουν περιέρχονται στον Δήμο. 

Ακροτελεύτια διάταξη: 

Με την παρούσα απόφαση προκαλείται δαπάνη σε βά- 
ροςτουΚ.Α. 05/161.9, ύψους 17.000,00 € για την οποία θα 
εγγράφει σχετική πίστωση τον προϋπολογισμό του Δή¬ 
μου Οικονομικού Έτους 2005. Σε περίπτωση που δεν ολο¬ 
κληρωθεί η σύσταση εντός του 2005 η δαπάνη θα βαρύ¬ 
νει τον προϋπολογισμό του 2006. Για τα επόμενα έτη δεν 
προκαλείται καμιά δαπάνη για τον προϋπολογισμό του 
Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 23 Δεκεμβρίου 2004 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθ.8918 (4) 

Τροποποίηση της συστατικής πράξης της αμιγούς δημο¬ 
τικής επιχείρησης με την επωνυμία «Δημοτική Επιχεί¬ 
ρηση Τοπικής Ανάπτυξης Δήμου Γόργιανης» (Δ.Ε.Τ.Α. 
Γόργιανης) του Δήμου Γόργιανης Νομού Γρεβενών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 ως 284 και 287 του Δη¬ 
μοτικού και Κοινοτικού Κώδικα (Π.Δ. 410/1995), όπως 
ισχύουν. 

2. Τις διατάξεις του άρθρου 29Ατου Ν. 1558/1985 (ΦΕΚ 
137 Α'), όπως προστέθηκε με το άρθρο 27 του Ν. 
2081/1992 (ΦΕΚ 154 Α') και τροποποιήθηκε από το άρθρο 
1 παραγρ. 2του Ν. 2469/1997 (ΦΕΚ38Α'). 

3. Τιςδιατάξειςτου Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» (ΦΕΚ 107 Α'). 

5. Την αριθ. 8013/19.8.2002 απόφασή μας (ΦΕΚ 
1146/Β73.9.2002), με την οποία εγκρίθηκε η σύσταση αμι¬ 
γούς δημοτικής επιχείρησης με την επωνυμία «Δημοτική 
Επιχείρηση Τοπικής Ανάπτυξης Δήμου Γόργιανης» 
(Δ.Ε.Τ.Α. Γόργιανης) Νομού Γρεβενών 

6. Την αριθ. 149/2004 απόφαση του Δημοτικού Συμβου¬ 
λίου του Δήμου Γ όργιανης, με την οποία τροποποιείται η 
αριθ. 176/2002 απόφασή του, αποφασίζουμε: 

Τροποποιούμε την αριθ. 8013/19.8.2002 απόφασή μας 
(ΦΕΚ 1146/Β73.9.2002), με την οποία συστήθηκε στο Δήμο 
Γ όργιανης Νομού Γ ρεβενών αμιγής δημοτική επιχείρηση 
με την επωνυμία «Δημοτική Επιχείρηση Τοπικής Ανάπτυξης 
Δήμου Γ όργιανης» (Δ.Ε.Τ.Α. Γ όργιανης) ως εξής: 

Στην παράγραφο 3.Α ΠΡΟΓΡΑΜΜΑΤΙΣΜΟΣ ΓΙΑ ΤΗΝ 
ΑΝΑΠΤΥΞΗ ΤΗΣ ΠΕΡΙΟΧΗΣ μετά την περ. 5, προστίθε¬ 
νται οι κάτωθι περιπτώσεις: 


6) Η ίδρυση και λειτουργία κέντρου κοινωνικής πρόνοι¬ 
ας και παροχή υπηρεσιών Πρωτοβάθμιας φροντίδας 
υγείας. 

7) Η ίδρυση και λειτουργία Βρεφονηπιακών, Παιδικών 
Σταθμών, Κέντρων δημιουργικής απασχόλησης παιδιών 
και εν γένει η δημιουργία κοινωνικών δομών. 

8) Η ίδρυση και λειτουργία κέντρου πληροφόρησης νέ¬ 
ων. 

9) Η υλοποίηση προγραμμάτων προβολής της ευρύτε¬ 
ρης περιοχής. 

10) Η έκδοση Τοπικής εφημερίδας. 

11) Η διαχείριση λαϊκών αγορών και εμποροπανηγύρε- 
ων. 

12) Η ανάληψη κάθε σχετικής με τη φύση της επιχείρη¬ 
σης, πρωτοβουλίας και δραστηριότητας, γιατηνπραγμα- 
τοποίηση εσόδων και την περαιτέρω διεύρυνση της κοι¬ 
νωνικής, πολιτιστικής και αναπτυξιακής αποστολής της, 
αλλά και για την οικονομική αξιοποίηση των έργων της 
υπηρεσίας της. 

Στην παράγραφο 3.Γ ΔΗΜΙΟΥΡΓΙΑ ΤΩΝ ΠΡΟΫΠΟ¬ 
ΘΕΣΕΩΝ ΓΙΑ ΤΗΝ ΑΝΑΛΗΨΗ - ΥΛΟΠΟΙΗΣΗ ΝΕΩΝ ΠΑ¬ 
ΡΑΓΩΓΙΚΩΝ ΠΡΩΤΟΒΟΥΛΙΩΝ ΣΤΗΝ ΠΕΡΙΟΧΗ μετά την 
περ. 2, προστίθεται η κάτωθι περίπτωση: 

3) Η με αμοιβή ανάληψη ή εκπόνηση μελετών οικονο¬ 
μοτεχνικών, αναπτυξιακών, κ.λ.π.. για φορείς της Τοπικής 
Αυτοδιοίκησης, καθώς και η διοργάνωση κάθε είδους εκ¬ 
δήλωσης ή η ανάληψη κάθε είδους πρωτοβουλίας και 
δραστηριότητας που εμπίπτει στους σκοπούς της επιχεί¬ 
ρησης. 

Η παράγραφος 3.ΣΤ. ΕΝΙΣΧΥΣΗ ΔΡΑΣΤΗΡΙΟΤΗΤΩΝ 
ΚΟΙΝΩΝΙΚΗΣ ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ ΤΗΣ ΠΕ¬ 
ΡΙΟΧΗΣ 

αντικαθίσταται ως κάτωθι: 

ΣΤ. ΕΝΙΣΧΥΣΗ ΔΡΑΣΤΗΡΙΟΤΗΤΩΝ ΚΟΙΝΩΝΙΚΗΣ ΠΟΛΙ¬ 
ΤΙΣΤΙΚΗΣ ΚΑΙ ΑΘΛΗΤΙΚΗΣ ΑΝΑΠΤΥΞΗΣ ΤΗΣ ΠΕΡΙΟΧΗΣ. 

1] Η εφαρμογή και καλλιέργεια πολιτιστικών δραστη¬ 
ριοτήτων, με την οργάνωση και λειτουργία πολιτιστικών 
τμημάτων. Η λειτουργία καθενός από τα τμήματα αποφα- 
σίζεται κατά περίπτωση από το Δ.Σ. της επιχείρησης και 
οργανώνεται με βάση το σχετικό κανονισμό. 

2] Η διοργάνωση κάθε είδους πολιτιστικών εκδηλώσε¬ 
ων, ο συντονισμός και η στήριξη πολιτιστικών δραστηριο¬ 
τήτων σε συνεργασία με του αντίστοιχους φορείς. 

3] Η εφαρμογή και καλλιέργεια αθλητικών δραστηριο¬ 
τήτων, με την οργάνωση και λειτουργία αθλητικών τμη¬ 
μάτων. Η λειτουργία καθενός από τα τμήματα αποφασί- 
ζεται κατά περίπτωση από το Δ.Σ. της επιχείρησης και ορ¬ 
γανώνεται με βάση το σχετικό κανονισμό. 

4] Η οργάνωση κάθε είδους αθλητικών εκδηλώσεων, ο 
συντονισμός και η στήριξη αθλητικών δραστηριοτήτων 
σε συνεργασία με τους αντίστοιχους τοπικούς φορείς. 

5] Η οργάνωση, λειτουργία και διαχείριση τουριστικών 
υπηρεσιών και δραστηριοτήτων του Δήμου Γ όργιανης, 
καθώς και η δημιουργία και διαχείριση νέων δραστηριο¬ 
τήτων, ιδιαίτερα στον τουριστικό τομέα (Δημοτικά ανα- 
ψυκτήρια, καταλύματα, κ.λ.π) για α) την παροχή υψηλού 
επιπέδου υπηρεσιών στους επισκέπτες, β) την αξιοποίη¬ 
ση και προβολή των πόρων της περιοχής, γ) την προσπό- 
ριση εσόδων για την χρηματοδότηση έργων κοινωνικής 
και πολιτιστικής υποδομής κ.λπ. 

6] Ο σχεδιασμός και υλοποίηση προγραμμάτων για τη 
διατήρηση και ενίσχυση της πολιτιστικής ταυτότητας της 
περιοχής. 

7] Η Μέριμνα για τη διατήρηση της πολιτιστικής και αρ¬ 
χιτεκτονικής κληρονομιάς. 

Τροποποιείται ο τίτλος της παραγράφου 3.Ε ως εξής: 

Από ΕΝΙΣΧΥΣΗ ΤΩΝ ΑΝΑΠΤΥΞΙΑΚΩΝ ΠΡΩΤΟΒΟΥ¬ 
ΛΙΩΝ ΠΟΥ ΕΞΑΣΦΑΛΙΖΟΥΝ ΤΗΝ ΠΡΟΣΤΑΣΙΑ ΤΟΥ ΠΕΡΙ¬ 
ΒΑΛΛΟΝΤΟΣ σε 

ΕΝΙΣΧΥΣΗ ΤΩΝ ΑΝΑΠΤΥΞΙΑΚΩΝ ΠΡΩΤΟΒΟΥΛΙΩΝ 
ΠΟΥ ΕΞΑΣΦΑΛΙΖΟΥΝ ΤΗΝ ΚΑΘΑΡΙΟΤΗΤΑ ΚΑΙ ΤΗΝ 
Π ΡΟΣΤΑΣΙΑ ΤΟΥ Π ΕΡΙΒΑΛΛΟ ΝΤΟΣ και προστίθεται μετά 
την περ. 5 η κάτωθι: 

6] Η παροχή υπηρεσιών καθαριότητας και αποκομιδής 
απορριμμάτων και καθαριότητας και ευπρεπισμού κοινο¬ 
χρήστων υπαίθριων χώρων. 

ΚΑΛΥΨΗ ΔΑΠΑΝΗΣ 

Από τις διατάξεις της ανωτέρω απόφασης δεν προκα- 
λείται δαπάνη σε βάρος του προϋπολογισμού του Δήμου 
Γ όργιανης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 23 Δεκεμβρίου 2004 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

- 1 - 

Αριθ. 13469 (5) 

Σύσταση Νομικού Προσώπου του Δήμου Μουδανιών με 
την επωνυμία Σχολική Επιτροπή Ενιαίου Λυκείου Ν. 
Μουδανιών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν. 1894/1990. 

2. Το άρθρο 203 του Π.Δ. 410/1995. 

3. Την αριθμ. 525/2004 απόφαση του Δημ. Συμβουλίου 
Μουδανιών για την σύσταση Νομικού προσώπου με την 
επωνυμία «Σχολική Επιτροπή Ενιαίου Λυκείου Ν. Μουδα¬ 
νιών». 

4. Την αριθμ. 5631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας «Ορι¬ 
σμός εισηγητών και μεταβίβαση εξουσιοδότησης υπο¬ 
γραφής, «Με εντολή Γεν. Γραμματέα αποφάσεων, εγγρά¬ 
φων και άλλων πράξεων στο Γενικό Διευθυντή στους 
Προϊσταμένους Δ/νσεων, Τμημάτων και Γραφείων, των 
υπηρεσιών της Περιφέρειας, αποφασίζουμε: 

1. Συνιστάται στο Δήμο Μουδανιών του Νομού Χαλκιδι¬ 
κής, ίδιο Νομικό Πρόσωπο με την επωνυμία «Σχολική Επι¬ 
τροπή Ενιαίου Λυκείου Ν. Μουδανιών». 

2. Το νομικό πρόσωπο διοικείται από 7μελές διοικητικό 
συμβούλιο, αποτελούμενο από: 

Τον εκάστοτε Δήμαρχο ή άλλο μέλος αιρετό ή μη που 
ορίζεται απ’ αυτόν ως Πρόεδρο. 

Τρεις (3) Δημοτικούς Συμβούλους που ορίζονται από το 
Δημοτικό Συμβούλιο. 

Το Διευθυντή του Ενιαίου Λυκείου Ν. Μουδανιών. 

Εκπρόσωπο του Συλλόγου Γονέων και Κηδεμόνων του 
Ενιαίου Λυκείου Ν. Μουδανιών. 

Εκπρόσωπο των μαθητικών κοινοτήτων. 

3. Σκοπός του Νομικού Προσώπου είναι: 

-η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 


σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ., 

- η εκτέλεση μικρών έργων για επισκευή και συντήρηση 
των διδακτηρίων, 

- η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων, 

- η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικότερα η λήψη 
όλων που κρίνονται αναγκαία για τη στήριξη της διοικητι¬ 
κής λειτουργίας των σχολικών μονάδων. 

4. Η θητεία του πρώτου Δ.Σ. του νομικού προσώπου λή¬ 
γει με τη λήξη της δημοτικής περιόδου. 

Η θητεία των μελών το υ Δ.Σ. ακολο υθεί τη ν δη μοτική πε¬ 
ρίοδο. 

Το Δ.Σ. εκλέγει Αντιπρόεδρο και Γ ραμματέα. 

5. Πόροι του νομικού προσώπου είναι: 

- ετήσια επιχορήγηση του Δήμου, 

- ετήσια επιχορήγηση του κράτους, 

- κάθε είδους εισφορές, δωρεές, κληρονομιές, κληρο¬ 
δοσίες, 

- εισπράξεις από το αντίτιμο των παρεχόμενων πραγμά¬ 
των ή υπηρεσιών, 

- πρόσοδοι από την περιουσία του. 

6. Περιουσία: Το διδακτήριο του Ενιαίου Λυκείου Ν. 
Μουδανιών. 

7. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και, 
όταν αυτός απουσιάζει ή κωλύεται, από τον Αντιπρόεδρο. 

Η απόφαση αυτή δεν προκαλεί δαπάνη στον προϋπο¬ 
λογισμό του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 30 Δεκεμβρίου 2004 
Με εντολή 

Γ ενικού Γ ραμματέα Περιφέρειας 

Η Προϊσταμένη Διεύθυνσης κ.α.α. 

ΑΙΚΑΤ. ΛΟΥΚΑΚΗ 

-♦- 

Αριθ. 13468 (6) 

Τροποποίηση ιδρυτικής Πράξης της Σχολικής Επιτρο¬ 
πής 1ου και 2ου Γυμνασίου Ν. Μουδανιών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν. 1894/1990. 

2. Το άρθρο 203του Π.Δ. 410/1995. 

3. Την αριθμ. 1961/22.8.2003 απόφασή μας. 

4. Την αριθμ. 526/2004 απόφαση του Δήμ. Συμβουλίου 
Μουδανιών. 

5. Την αριθμ. 5631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας «Ορι¬ 
σμός εισηγητών και μεταβίβαση εξουσιοδότησης υπο¬ 
γραφής, «Με εντολή Γ εν. Γ ραμματέα αποφάσεων, εγγρά¬ 
φων και άλλων πράξεων στο Γενικό Διευθυντή στους 
Προϊσταμένους Δ/νσεων, Τμημάτων και Γραφείων, των 
υπηρεσιών της Περιφέρειας, αποφασίζουμε: 

Τροποποιείται η αριθμ. 1961/22.8.2003 απόφασή μας 
ως εξής: 

1. Τροποποιείται η παράγραφος που αφορά την ονομα¬ 
σία Νομικού Προσώπου ως εξής: 

Η επωνυμία του Νομικού Προσώπου του Δήμου «Σχολι¬ 
κή 1ου Γυμνασίου 2ου Γυμνασίου - Ενιαίου Λυκείου Ν. 

Μουδανιών» τροποποιείται σε «Σχολική Επιτροπή 1 ου Γυ¬ 
μνασίου - 2ου Γυμνασίου Ν. Μουδανιών». 

2. Το νομικό πρόσωπο διοικείται από 9μελές διοικητικό 
συμβούλιο, αποτελούμενο από: 

Τον εκάστοτε Δήμαρχο ή άλλο μέλος αιρετό ή μη που 
ορίζεται απ’ αυτόν ως Πρόεδρο. 

Έναν (1) ή τρεις (3) Δημοτικούς Συμβούλους που ορί¬ 
ζονται από το Δημοτικό Συμβούλιο. 

Το Διευθυντή του 1ου Γυμνασίου Ν. Μουδανιών. 

Το Διευθυντή του 2ου Γ υμνασίου Ν. Μουδανιών. 

Εκπρόσωπο του Συλλόγου Γονέων και Κηδεμόνων του 
1ου Γυμνασίου Ν. Μουδανιών. 

Εκπρόσωπο του Συλλόγου Γ ονέων και Κηδεμόνων του 
2ου Γυμνασίου Ν. Μουδανιών. 

Εκπρόσωπο των μαθητικών κοινοτήτων. 

3. Σκοπός του Νομικού Προσώπου είναι: 

- η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, 
ύδρευσης, τηλεφώνου, αποχέτευσης, αναλώσιμων υλικών 
κ.λ.π., 

- η εκτέλεση μικρών έργων για επισκευή και συντήρηση 
των διδακτηρίων, 

- η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων, 

- η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικότερα η λήψη 
όλων που κρίνονται αναγκαία για τη στήριξη της διοικητι¬ 
κής λειτουργίας των σχολικών μονάδων. 


4. Η θητεία του πρώτου Δ.Σ. του νομικού προσώπου λή¬ 
γει με τη λήξη της δημοτικής περιόδου. 

Η θητεία των μελώντουΔ.Σ. ακολουθείτην δημοτική πε¬ 
ρίοδο. 

Το Δ.Σ. εκλέγει Αντιπρόεδρο και Γραμματέα. 

5. Πόροι του νομικού προσώπου είναι: 

- ετήσια επιχορήγηση του Δήμου 

- ετήσια επιχορήγηση του κράτους, 

- κάθε είδους εισφορές, δωρεές, κληρονομιές, κληρο¬ 
δοσίες, 

- εισπράξεις από το αντίτιμο των παρεχόμενων πραγμά¬ 
των ή υπηρεσιών, 

- πρόσοδοι από την περιουσία του. 

6. Περιουσία: Το διδακτήριο του 1ου Γ υμνασίου και 2ου 
Γ υμνασίου Ν. Μουδανιών. 

7. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και, 
όταν αυτός απουσιάζει ή κωλύεται, από τον Αντιπρόεδρο. 

Η απόφαση αυτή δεν προκαλεί δαπάνη στον προϋπο¬ 
λογισμό του Δήμου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 30 Δεκεμβρίου 2004 
Με εντολή 

Γ ενικού Γ ραμματέα Περιφέρειας 

Η Προϊσταμένη Διεύθυνσης κ.α.α. 

ΑΙΚΑΤ. ΛΟΥΚΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




